bavarian-nlp/barwiki-20250901 huggingface dataset:
Jazz Gitti

De Jazz Gitti (offiziö: Martha Butbul, geborane Bohdal; * 13. Mai 1946 in Wean) is a österreichische Musikarin, Sängarin und Gschäftsfrau. Scho z Lebzeitn a Legendn.
Lem.
Mit 16 Joa hod si an Jugendwettbewerb „Lulila“ gwunna. 1962 is de Gitti daun noch Haifa in Israel zong, wos gheiratet hod. 1965 is ia Dochta Shlomit zua Wöd kuma. 1971 is de Gitti wieda zrugg noch Österreich und hod si scheidn lossn. Zwa Joa woas Könarin beim Jazz Freddy, wo sa si fian Jazz begeistad hod. 1973 hod si ia easchds eigans Lokeu aufgmocht, s „Cafe Zuckerl“. 1975 hod si im 19. Hieb in da Probusgossn an 1. Weana Jazz Heirign gründt. Zu dera Zeit is si zu ian Spitznaum Jazz Gitti kuma. Späda hod si „Gittis Jazz-Klub“ im easchtn Hieb eaeffnet.
Vo 1980 bis 1983 hod si bei zoireichn Drahdiwaberl-Gigs mitgwiakt. Drahdiwaberl is de Weana Anarcho-Rockbande, wo da Falco am Beginn vo seina Karriere, bis 1981, E-Boss gspuit hod. Aus dera Zeit staumen aa Singles wia beispüsweis "Hey du" mit dea wos sie bis in de österreichische Endausscheidung fian "Grand Prix Eurovision" vuagstossn is. Aunschliassend hod sie ia easchte Bande gründt: "Jazz Gitti &amp; her Discokillers". Damit hod sie ian guadn Ruaf ois Sängarin in Österreich und Deitschland aufbaut.
Mit iam eascht Oibum "A Wunda" hod sie in Österreich an Durchbruch gschoffd. Ane vo ian bekauntasten Singles („Kränk di net“) is auf dem Oibum. Owa aa de Oibn "Hoppala", "Nimm's leicht Piccolo", "Jazz Gitti Gold", "Made in Austria", "Bergauf" und "Die Liebe meines Lebens" woan sea eafoigreich.
Auszeichnungen.
1991 hod de Jazz Gitti den World Music Award griagt. 1992 is ia de "Silberne Trophäe" in der Rubrik Satire-Serie fia de Serie "Tohuwabohu" iwareicht wuan, de wos im ORF glaufn is.
Schlochtruaf

A Schlochtruaf is a lauta Ruaf ois Eakennungszeichn in oana Schlocht.
Voa da Eifiahrung vo da Uniform woa da Schlochtruaf s wichtigste Eakennungszeichn im Tohuwabohu vo oana Schlocht. Da Sinn vom Schlochtruaf woa aa, an Kampfgeist z hebm und am Gegna eizschüchtan. Schlochtruafe san scho seit da Antike belegt. A klassisches boarisches Beispui is as "Hurra!"
Faust I

 
Faust (aa Faust. A Tragedie oda kuaz Faust I), is a Tragedie vom Johann Wolfgang Goethe, wo 1808 vaeffentlicht woan is. S Werk guit ois oans vo de bedeitendsten und moastzitiatn vo da deitschn Literatua. Des Drama greift de vuifoch vo andan Autorn gstoitate Gschicht vom historischn Doktor Faustus auf und mocht draus, nacha im Faust II a Menschheits-Parabe.
Inhoid.
De Handlung spuit in Deitschland an da Wende vom Middloita zua Neizeit zu Lebzeitn vom historischen Faust (uma 1480–1538).
A nimma ganz junga Wissnschafta is beruafli und privat duachn Wind und kuaz voam Freitod. Wia si eam a Glegnheit aufduat, seina vazweifltn Log zum Entgäh, nimmt a de Chancen ricksichtslos wohr und vaschreibt si am Deife. Mephisto, da Deife, duat ollas, um an Faust vom rechtn Weg obzbringa. Ea nutzt dabei seine Zaubakräfte, sein Humor und sein Charme. Duach a Zaubadrangl vajingt si da Faust und valiabt si aufn easchtn Blick in de Gretl, a bluadjungs, naivs Kloabiaga-Diandl. Ea vafiaht und schwängat se. Dabei dasticht ea iahn Bruada Valentin und vergifd vielleicht ano iana Muada. Oda genaua: Ea gibt ihra as Gift mid dem sie ia Muada umbringd damis de zwoa endlich midananda schlafa kinna. Danoch lassd ea sie sitzn und im Wahnsinn bringt de Gretl ia neigeborans Kind um und wead zan Tod vaurteit.
Malawisee

Da Malawisee (friara Nyasasee, yao "nyasa" „See“) in Ostafrika is da neintgrässte See vo da Erdn. Sai Oufluss is da "Shire". De Orainerstootn vom See sand: Tansania, Malawi und Mosambik.
Gschicht.
In da Kolonialzeit is a Eisnbohlinie vo Mtwara am Indischn Ozean noch Mbamba Bay am Malawisee plant woan, da Plan is owa ned vawirklicht woan. Haid gibs no owai Pläne, de Aisnbostreckn, da sognonnte "Mtwara Development Corridor" zan baun, um Koinvurkemma im Mchuchuma-Katewakegebiat zan daschliassn, sowia a oiternatiave Seevabindung fia Malawi zan schoffm.
Nkhotakota is oana vo d' ejtastn [Morktplätz vo Afrika siadlich vo da Sahara. Sai Gschicht is wenig daforscht.
Ba Karonga ligg da Fundort vom ejtastn zur Gottung "Homo" gstejtn Fossij, des bisher vo Paläoanthropolong enteckt woun is. Der mid mera ois zwoa Milliona Joar oide, bezounte Unterkiafer houd d' Archivnummer UR 501 dahoidn und is vo seim Entdecker, Friedmann Schrenck, ois "Homo rudolfensis" aigordnet woan.
Eadkund.
Da Malawisee liegt im ostafrikanischn Grobmbruch. Ea is da drittgresste afrikanische See. Ea hod a Läng vo 560 Kilometan, a Broadn bis zu 80 Kilometan und a Tiafn bis zu 70 Metan. Flächnmäßi san nua da Tanganijasee und da Viktoriasee in Afrika gressa.
S Wossa vom See is sea kloar. Am Seeufa ko ma bis zum Grund schaun. Auf Noadn zua wean de Ufa steila. Ganz obm auf da tansanischn Seitn grenzn de Livingstone-Beag an an See, mit Steiwändn bis zu fost 2.500 Meta direkt am See. Do kena hohe Windgschwindigkeitn und entsprechenda Wejngang auftretn. Segln und Windsurfn ko do gfeali wean.
Fauna.
Am Malawisee lebm aa vui Viecha, z. B. Seeodla, Krokodui und Flusspfeadln. Auf unbewohntn Insln gibts aa Seeschlanga und Warane.
Da Malawisee guit ois da fischreichste See vo da Wejd. Im See gibts ebba 450 Fischoartn. De moastn davo san maibriatande Buntborsch.
Tourismus.
Aufm Malawisee gibts aa an Passagia- und Frochtvakea. De Hofm san im Sidn und Noadn: Monkey Bay, Chipoka, Makanjila, Nkhotakota, Nkhata Bay, Mphandi Port, Ruarwe, Charo, Mlowe, Chilumba, Kambwe bei Karonga. De Hin- und Rickfoart dauat fimf Tog. De Insln Chizumulu und Likoma wean vo Nkhata Bay zwoamoi in da Woch oglafa.
Im Distrikt "Mangochi" gibts an Hauffa Hotels, Lodges und Camps fia Touristn. Weida im Noadn liegt da Bodeoat "Senga". Bei Ruacksocktouristn san "Nkhata Bay" und "Cape MacLear" sea beliabt.
Galatisch

&lt;onlyinclude&gt;&lt;/onlyinclude&gt;
Galatisch is de festlandkeltische Sprache, wo am weidastn noch Ostn voadrunga is. De Sproch is im Zug vo da Ausbroadung vo kejtischn Voiksgruppm (Galater) im 3. Joarhundat v. Kr. iwa Sidosteiropa noch Kloaasien trogn woan. Se is voa da Zeitnwenda afm Gebiet vo da heitign westlichn Tiakei gredt woan und is nua a wengal belegt.
Galatisch zoagt enge Paralleln zum Gallischn und Lepontischn.
Festlandkejtische Sprochn

Festlandkejtische Sprochn san de kejtischn Sprochn, wo af'm eiropäischn Festland gredt woan san. In da Sprochwissnschoft vawendt ma aa an Begriff "kontinentoikejtische Sprochn". Olle festlandkejtischn Sprochn san scho ausgstorm.
De festlandkejtischtn Sprochn, wo zua Zeid bekonnt san, san olle nua in meah oda wenga umfongreichn Fragmentn iwaliefat. De Nama fia de Sprochn san Kunstnama aus da Neizeid.
Mid houcha Woahscheinlichkeit hod's um de Zeidnwende in Eiropa no meah kejtische Sprochn gem.
Bretonisch is koa festlandkejtische Sproch, weis so im 4. Joarhundad duach Emigrantn aus Sidbritannien noch NoadFrankreich brocht worn is.
Irische Sproch

&lt;onlyinclude&gt;&lt;/onlyinclude&gt;
Irisch, Gaeilge oda Gaolainn, bis 1948 moastns Gaedhilge gschriem, is oane vo de drei Goidelische Sprochn. Zu dena zejn no s Gaelische (Schottland) und s Manx (vo da Insl Man). De goidelischn Sprochn zejn zan inselkejtischn Zweig vo de kejtischen Sprochn.
Laut am 8. Verfossungsartikl is des sogoa de offizielle „Haptamtssproch“ ("an phríomhtheanga oifigiúil") vo da Republik Irland, „weis de nationale Sproch is“. De EU fiat Irisch seitm 1. Jenna 2007 ois oane vo 23 Amtssprochn.
De Sprochkennung vom Irischn ist codice_1 oda codice_2 (nach ISO 639); codice_3 bezeichnet s Oidirische (bis ebba 900) und codice_4 s Mittlirische (900–1200).
Gschicht.
De Entstehung vom irischn is weitgehend no ned eaforscht. Dass s Irische a Kejtische Sproch is, is unbstrittn. Unklor is oba, wia de Sproch af Irland keman is. Spodastns ob am 4. Joarhundad is Irland is belegt, dass af Irland Irisch gredd worn is. De Sprochstufn nennt ma "archaisches Irisch".
Norisch

Norisch is a festlandkejtische Sproch. De Sproch is nua in zwoa Fragmentn aus da rämischen Provinz Noricum belegt. A Fragment is in Grafnstoa (Österreich) gfundn woan, des andare in Pettau (Ptuj, Slowenien).
S Norische weist worscheinli enge Parallelen zum Gallischn auf. Wann de Sproch ausgstorm is, is ned bekannt.
Pettaua Inschrift.
De Pettaua Inschrift, wo 1894 entdeckt woan is, is im oiditalienischn Alphabet niedagschriem woan.
Da Nom "Artebudz" kennt "Bärnpenis" bedeitn, während "Brogduos" vo "brog-, mrog-" "Land" obgleitet wean kennt. Alternativ kennt de Inschrift aa so interpretiat wean: "Artebudz" [hod des gmocht fian] "Brogdos", wobei da zweite Nom im Dativ stehn dadat.
Grafnstoana Inschrift.
De Grafnstoana Inschrift, af ana Fliesn ausm 2. Joarhundat, is 1977 in ana Schodagruam gfundn woan. Sie is unvoiständig und losst dahea vaschiedene Interpretationa zua.
Dabei scheint "Moge" a Personennom z sein, "P· II- lav" a lateinische Obkiazung fia a Gwicht, "ne sadiíes" a Verb mit da meglichn Bedeitung "ned festglegt", "ollo so" meglicherweise "dea Betrog" und "Lugnu" a ondara Personennom. Da Text kennt deshoib a Afzeichnung iwa irgenda finanzielle Transaktion sein.
Es gibt no ondare Lesortn vo dera Inschrift, beispuisweis:
und
Trechtein

Trechtin oda Trechtein is a oida Nama vom Herrgod. Laut Schmeller kimmts no in de Reim bis 1562 vor.
Wortherkumft.
Nach Lexer: truhtîn, trëhtîn - da Herr (God und Christus). De oidhochdeitsche Form truhtîn kimmt im Middlhochdeitschn nimma vor. Im Oidhochdeitschn bedeidds vor oim Kriagsherr bzw. Heerfiascht, im Mittlhochdeitschn nua no God. Ban Schmeller is de neihochdeitsche Form "Trechtein" z findn und vaweist af an Zammahang mit "truht" (Tross; vgl. aa Truchsess = Chef vom Tross).
Alfred Kolleritsch

Da Alfred Kolleritsch (* 16. Feba 1931 in Brunnsee, Steiamoak, † 29. Mai 2020 in Graz) woa a östareichischa Schriftstölla und Lyrika.
1958 woa da Kolleritsch Mitbegrinda und vo 1968 bis 1995 President vom Forum Stadtpark in Graz. Ois literarische Plottfoam vom Forum hod a 1960 de Literatuazeitschrift "Manuskripte" aussabrocht. In dera Zeitschrift hom - gengan effentlichn Druck - voa oim experimentelle Autorn a Meglichkeit zu Vaeffentlichung kriagt. Damit hod a Autoren wia in Oswald Wiener oda Ernst Jandl zua Aufmeaksaumkeit vhoifn. Aa da Wolfgang Bauer und da Peter Handke vadaunkn eam in Duachbruch ois Autorn.
Da Kolleritsch woa a Grindungsmitglied vo da "Grazer Autorenversammlung" (1973), de wos da Gegenpoi zum Östareichischn[P.E.N.-Club büdt.
Fatty George

Fatty George (* 24. April 1927 in Wean ois Franz Georg Pressler; † 29. März 1982 in Wean) woar a österreichischa Klarinettist und Jazzmusika.
Da Fatty is nochn Kriag mit seina „Two-sound-Band“ iwa Auftritte in Offiziasklubs vo de amerikanischn Besatza bekaunt wuan. 1952 hod a des easchte „Jazz-Casino“ in Innsbruck aufgmochd, 1955 des "Jazz-Casino" in Wean und 1958 in "Fatty´s Saloon", emfois in da Hauptstod. Schoiplottn hod a ob 1954 aufgnumman, und im ORF hod a ob 1977 sei eigane TV-Sendung ghobt: „Fatty live“.
Da Fatty hod den swingendn Mainstream Jazz in Estareich populea gmocht und is wegn seina unvawechselboan Oat vo da Synthese vo internationeun Jazz-Richtungen vo Bedeitung. Seine typischn Sounds, Rhythmen und Melodien hom eam in de 1960a-Joa zu an Spitznvatreta vom eiropäischn Jazz gmochd.
Goidelische Sprochn

De goidelischn Sprochn san a Zweig vo de kejtischn Sprochn. Oft weans aa ois q-kejtische Sprochn bezeichnt.
Foingde Sprochn ghean do dazua:
Obocht: Oft wean olle drei Sprochn zamma und oanzln ois „Gälisch“ bezeichnt.
Deitsche Moasta in da Oipin Kombination

Des is a Listn vo de Deitschn Moasta in da Oipin Kombination. Do san olle Oipin Skirennlaifa afgfiad, wo zwischn 1932 und 1971 an Deitschn Moatatitl in da Oipin Kombination earunga hom. Uaspringli woa des da wichtigste Wettbewerb, owa ob 1971 hom de Moastaschoftn weng zweng Interesse nimma stottgfundn.
In de easchtn Joar hom a Spoatla ausm Ausland an de Moastaschoftn teignumma. 1957 is de Moastaschoft ois Kombination aus Slalom und Riesenslalom austrogn woan.
2007 is de Moastaschoft zan easchtn Moi ois Super-Kombination duachgfiaht woan.
Listn vo de Deitschn Moasta im Ofoartslaf

De Listn vo de Deitschn Moasta im Ofoartslaf listet olle oipinen Skirennlaifa af, wo seit 1932 an Deitschen Moastatitl in da Obfoart earunga hom. In de easchtn Joar hom a Spoatla ausm Ausland an de Moastaschoftn teignumma.
Listn vo de Deitschn Moasta im Slalom

De Listn vo de Deitschen Moasta im Slalom listet olle oipinen Skirennlaifa af, wo seit 1932 an Deitschen Moastatitl im Slalom earunga hom. In de easchtn Joar hom a Spoatla ausm Ausland an de Moastaschoftn teignumma.
Inslkejtische Sprochn

De Inslkejtischn Sprochn san in da Sprochwissnschoft olle kejtischn Sprochn, wo uaspringli af de britischn Insln gredt worn san.
Gliedarung.
De Sprochn wean in zwoa Haptgruppm eihteit:
De Bezeichnunga Noadbritannisch, West- und Ost-Goidelisch wean sejtn vawendt. Ob des Piktische und des Shelta emfois zu de inslkejtischn Sprochn ghean, is umstrittn. Des Piktische is z schwoch belegt, um genau klassifiziat z wean, und Shelta is a Sproch mid Elementn diversa Herkumft.
Vagleichsbeispui.
(*) Anm.: Fias Neokornische san drei untaschiedliche Orthographien in Vawendung. Kemmyn schreibt &lt;penn&gt;, Unys Amendys &lt;pen&gt; und Nowedga &lt;pedn&gt;.
(**) Anm.: Im Kymrischn und Spodkornischn is a Entwicklung in Richtung vo am analytischn System noch'm Voabuid vom Englischn festzstejn: spodkorn. &lt;tho vee&gt; [ðə 'vi:] "„zua“" + "„i“"
Amaunet

Amaunet (aa Amunet, Amonet) is a oidägyptische Gettin.
Sie steht fir Schutz und vakerpert außadem de Luft und an Nordwind. Gleichzeitig guit sie ois Urmuadda und Muadda vom Re sowia aa vom Amun.
Dorstellung.
Sie is ois Frau dorgstellt woan, de wo de Krone vo Unterägypten trogt.
Wuida Koasa

Da Wuide Koasa, oda kuschz "Koasa" is a Teil vo de Kitzbichia Olpen. Er is da Hausberg vo Seini Hons, Going, Ömmau, Scheffau, Söll, Ebbs, Kufschtoa, Durchhoizn, Wolchsee, Kessn, Schwendt und Kischdorf. Sei heggsta Gipfi is de Öimaua Holt mit 2.344 m
Da Koasa is seit eh und je a Harausfordarung fi Kraxler aus oia Wöid. De hom an hauffn Tourn mit de untaschiedlichstn Schwierigkeitsgrade uglegg.
Lepontisch

Lepontisch (sejtn: "Kejtoligurisch") is a ausgstorbane festlandkejtische Sproch. Se is in Obaitalien im Oipnvoaland gredd woan, im Gebiet van: Lago Maggiore, van Luganasää, van Comer Sää und af da Poebane. Haptsiedlungsgebiet vo de Lepontia wor de Gegend um an Luganersee ("Golasecca-Kuitua" seitm 13. Jh. v. Kr.). Lepontisch ghead za de voaremischn Sprochn vo Italien und is dejenige vo de festlandkejtischn Sprochn, wos de friahasdn Belege gibd.
Es gibd Inschriftn, wo afs 6. Joarhundad v. Kr. datiad wean. De Sproch is om Gallischn seah ehnli, wo aa im italienischn Oipnvoaland gredd woan is "(Galli cisalpini)", und duachs "Oiphabet vo Lugano" dokumentiad, des wo vo da etruskischn Schrift obstommd. Uma 70 Inschriftn san bekonnd. Längare san sejtn, wia beispuisweis da Stoa vo Prestino (ba Como). Im 4./3. Joarhundad v. Kr. is's Lepontische duachs Gallische vadrengd worn.
Emil Vierlinger

Emil Vierlinger (* 11. Oktoba 1909; † 12. Juli 1984) wor a bayrischa Voikssänga, dea nachm Zwoatn Wödkriag ois Heafunk-Moderator beim Bayerischen Rundfunk garbat hod.
Er hod Sendungen wia des „Samstagsbrettl“ moderiat und hod ob de 1950a-Joar de Ibatrogung vom Derblecken aufm Mingara Nockherberg organisiat. Ois Nochfoiga vom Roider Jackl wor da Vierlinger bis 1979 aa da Salvatorredna.
Herbert Prohaska

Da Herbert Prohaska (* 8. August 1955 in Wean) is a ehemoliga estreichischa Fuaßbolla, dea wos zum Beispü fia Austria Wien und Inter Mailand gspüt hod. Er güt ois ana von de bestn estreichischn Fuaßbolla vau oin Zeitn.
Sei Spitznaum is "Schneckal", wegn seim Wuschlkopf wos a friacha ghobt hod. Ois Traina hod as mid da Estreichischn Nationalmanuschoft zua Wödmastaschoft 1998 in Frankreich gschofft.
Heit schreibta Kolumnen fia de Krone und duat im ORF Fuassboispü analysian.
Eafoige.
Ois Spüla:
Ois Trainer:
Raumklimadeckn

A Raumklimadeckn (oda: "Raumklimadecke") is a Raumdeckn, wo a Flächnhoazungs- und -kühlungssystem integriat is. De Wärme wead iwa de Flächn vo da Deckn vo am Gebaide obgem oda afgnumma, je nochdem ob ghoazd oda küht wead.
Raumklimadeckn san ähnli afbaut wia ondare Flächnhoazungs- und kühlungssysteme. Es san Woamwossahoazungen, wos Wossa in Schlaichn duach a Flächn gleitet wead. Wos de Valegungssystematik betrifft, so gibts Noss-Systeme und Drockn-Systeme. Im Noss-System san de Schlaich in de Deckn "einzementiad", im Drocknsystem wean de Schlaich in Foam vo Plottn oda Profuin af de Deckn afbrochd. Drocknsysteme eignen si dahea aa fian Oidbau bzw. fia de Renoviarung.
De Raumklimadeckn steigad - wia olle Flächnhoazungen - de thermische Behoglichkeit. De Wärme wead gleichmässi und muid iwa Strohlung obgem. A weidara Vortei is de Freiheit in da Raumgestoitung. Auf Hoazkeapa muass koa Ricksicht gnumma wean, af Wände wia bei da Wandhoazung aa ned. A Staubaufwiabelung wia bei heakemmlicha Hoazung findt ned stott. Duach de gleichmäßige Flächnwärme weads Wochstum vo Hausstaummuibn und de Schimmepuizbuidung vahindat. Im Untaschied zua Fuassbodnhoazung reagiad de Raumklimadeckn schnej afn Temparaduaregla. Raumklimadeckn san zuadem extreme Niadatemparaduahoazsysteme, de wo se sea guad fia regenarative Energietechnikn eignen, wia beispuisweis Wärmepumpn oda Solarthermie. Wei de Voalaftemparaduan niadriga san, wead bei Raumklimadeckn aa da Energievabrauch reduziat.
Tholbath

Tholbath, boarisch Doiwagg, is a Dorf im obaboarischn Landkroas Eichstätt und a Ortstei vo da Gmoa Großmehring. Tholbath is a typisches Kiachdorm und liegt rund 11 km estli vo Inglstod. Am Ofang vom 19. Joahundert hots no acht Höf im Dorf gebn, 1983 woarns no sieme. 1987 hod des Dorf 57 Einwohna ghobt.
Da Nam Doiwagg/Tholbath kimmt vom middlhochboarischn „tal“ = Tal (= Doi) und. „bath“/„Beunt/Point“ (obgrenzta Grund). Doiwagg/Tholbath moant oiso an „obgrenztn Grund im Doi“ bzw. spada de Siedlung, wo af so an Grund liegt.
Sengaswiadigkeit.
De Leonhardikiacha z Thoibath is 1190 im romanischn Baustui earichtet worn. An Kiachtuam hod ma 1907 nei baut, ohne Ricksicht af des romanische Original, sondan ana Oart Barock. Es is owa vui vum romanischn Originei dahoidn, wos de Kiachn zu oana sengasweatn Rarität mocht. Es gibt bauliche Hinweise af a vo Regnschburg hea inspiriate Bauhittn.
Obadolling

Obadolling oda Doiing (amtli: Oberdolling) is a Gmoa im obaboarischn Landkroas Eichstätt und gheat zua Vawoitungsgmoaschoft Pferring.
Geografische Log.
Oberdolling liagt in da Region Inglstod.
Gmoagliedarung.
Es existian foigende Oatstei: Obadolling, Untadolling, Hongsten, Harlandn, Weißendoaf und St. Loaenzi.
Nochbagmoana.
Keesching, Oitmannstoa, Migglsten, Pferring, Vohburg, Grousmehring
Gschicht.
Des heitige Obadollng is urkundli easchtmois 825/827 ois "Tullinga" dawähnt. Seitn Ofang vom 12. Joarhundat is a Oatsadl nochweisbor. Dena eana Buag (im 17. Joarhundat "Schleckastoa" gnennt) ia am Sidwestrand vom Doaf gleng. 1339 wor ia Bsitza Ulri von Mendoaf. 1466 is da Oat in Oba- und Unterdoiing teit worn. Nach da Zaschtearung duach schwedische Druppn im Dreißigjaarign Kriag is de von am Wossagrobn umgebane Burg 1649 vo de Inglstädta Jesuitn nei aufbaut worn; nach am erneitn Brand 1931 is as Schloss nach historischm Voabuid wieda aufbaut worn. 1693 ham de Freiherrn von Hegnenberg gn. Dux Oberdoiing ois boarisches Lehn daoidn. 1904 hod da Oat an Eisenbohanschluss griagt; de ehemolige Drassn (1972 is da Personenvakea eigstejt worn) wead heid fian Schambachtalboh-Radlweg gnutzt.
Obadolling gheat zuam Rentamt Minga und zuam Landgricht Vohburg vom Kurfiaschtendum Bayern. De Freiherrn bzw. spadan Graffa vo Hegnenberg-Dux ham do a offane Hofmark ghobt. Im Zug vo da Vawoitungsrefoam in Bayern sam midn Gmoaediktn vo 1804 bzw. 1818 aus dena Hofmarkn Oba- und Unterdoiing (easchtmois 1466 dawähnt) oagne Gmoana worn, de wo bis zua Landkroasrefoam 1972 am Landkroas Inglstod und nacha am Landkroas Eichstätt ogheat ham. 1978 is Oba- und Untadolling zua Gmoa Obadolling zammagschlossn worn.
Eihgmoanunga.
Am 1. Jenna 1972 is de bis dohi sejbstständige Gmona Unterdolling eihglieda worn.
Eihwohnaentwicklung.
Aufm Gebiet vo da Gmoa san 1970 826, 1987 dann 954, 2000 1200, 2014 1267 und im Joar 2015 1272 Eihwohna zejt worn.
Gniabisla

A Gniabisla is oana der se sejjm ans Gnia bislt, oiso oana, dea z'dappe is zum bisln. Im iwadrongna Sinn, oana dea a weng ungschickt is.
Obgleite Ausdrück san "Kniabislahosn", des san Hosn wo da Hosnstoi ned so leicht auf gähd, wia zum Beispui a Krachledane, wo ma an Hosnlatz aufknepfen muass, wos kloanane Kinda nacha oftmois ned schaffa, voa ollem, wanns grod frisch gwaschn is. Wanns nacha pressiad, lassns sas untn ausselaffa. Wann des oana ned koo, gibts nosse Knia.
"Ans Knia bisln", moant, wann ma oan ois a weng dappe histejn wui. Heid oftmois braucht ois Ausdruck dafüa, wann ma oan subtil oomacha wui, oda zum Ausdruck bringa wui, dass ma oan zwar gega oan ned gwinna koo, ma dem awa wenigstns ebbs z'fleiß do hod.
Kejtiberisch

Kejtiberisch is de oanzige sidli vo de Pyrenäen belegte kejtische Sproch. Se is fia de letztn Joarhundate voa da Zeitenwende belegt und woi etwa zua Zeitnwende ausgstorm.
Fias Kejtiberische gibts weniga Belege ois wia wias Gallische, owa mehra wia fia olle ondan festlandkejtischn Sprochn Lepontisch und Galatisch. Nem zoireichn Münzfundn worns voa oim de Tofen vo Botorrita mit ian relativ langen Textn, wo dena Sprochwissnschoftlan a gonz guade Rekonstruktion vo dera Sproch eameglicht hom.
Im Netz.
PDF-Dateien zum Kejtiberischn und ondan festlandkejtischn Sprochn
Tamtam

A Tamtam is a ostasiatischa Metoigong mit unbestimmta Tonheh, dea wo gwehnlich mit an hejzan Kleppe mit Fuizibazug gschlogn wead. Ea besteht aus ana flochn tellafeamign Scheibm, de oft aus Bronze gmocht is und bis zu 150 Zantimeta Duachmessa ham ko. Da Rand vo da Scheibm is a weng umbogn.
De Redewendungen "um wos Tamtam mocha" oda "mit vui Tamtam" deafat vo dem Lärm kema, dea wo mit dem Instrument vaursocht wead. Des Wort sejm besteht aus ana lautmolarischn Reduplikation.
Unterschied zum Gong.
Des Tamtam wead efta mitm "Gong" vawechslt. Tamtam und Gong san oba zwoa vaschiedane Instrumente. Im Gegnsotz zum Tamtam hod da Gong in da Mitten koa floche Schlogflächn sondan a hoibkugelige Kuppn und am Rand is a aa andas bogn. Da musikalisch wesentliche Untaschied besteht oba do drin, dass a Gong a bestimmte Tonheh hod, beim Tamtam is des oba ned eawinscht.
Manx

Manx (manx: Gaelg Vanninagh, oda Manx-Gälisch) is de kejtische Sproch af da Insl vo Man. De inslkejtische, goidelische Sproch is im 20. Joarhundad ois Easchtsproch ausgstorm und in de letztn Joarzehnt wiedabelebt worn. Manx is mid'm Irischn und Gälischn (schottisch-gaelisch) eng vawondt. De Sproch hod deitliche skandinavische Einfliss.
1974 is da letzte Muaddasprochla gstorm. An Haffa Sprochaktivistn is owa a Wiedabelebung glunga. In da Voikszejung vo 1991 san 634 Manx-Sprecha (voa oim Zwoatsprecha; vo uma 80.000 Eihwohna vo Man). Seit 1992 gibt's in oin Schuin de Meglichkeit Manx zan daleana. Donem gibt's etz fimf Kindageatn (Mooinjer Veggey) und zwoa Voiksschuin (Bunscoill Ghaelgagh und Scoill Balley Cottier), wo Manx de Untarrichtssproch is. Ba da Voikszejung vo 2001 hom scho 1689 Leitln ogem, doss Manx redn, lesn und schreim kenna. Etz gibt's aa wieda a poa Dutznd Muaddasprochla.
Isle of Man

De Isle of Man, af manx: Ellan Vannin, is a Insl in da Irischn See. Se is ois autonoma Bsitz vo da britischn Krone (engl.: "crown dependency") direkt da britischn Krone unterstejt, owa weda a Tei vom Vaoanigtn Kinireich no a Kronkolonie. Manx is a gsondats Rechtssubjekt und is aa koa Tei vo da EU. De Insl vo Man is a bekonnte Steiaoasn und a Sitz vo sognenndn Offshorefirmen. Wejdberihmd is aa des Motoaradlrenna "Tourist Trophy".
Z Douglas liagt da Tynwald, s Parlament vo da Isle of Man. Ea wead ois's ejtastes duachgengi dogande Parlament vo da Wejd ogseng.